
Corredors  de  Bolsa. 


»    —    Americano  retirat. 


Còro.  —  Socis  d'  un  Cassino  bursátil. 
Comparsas. —  Dos  policies,  guàrdies  ò  mossos  de  1' Escuadra. 


L'  acció  en  nostres  dies. 
Esquerra  y  dreta:  les  del  espectador. 


Nota  explicativa 


D.  Antón,  es  un  tipo  del  molta  gravetat. 

D.  Enric,  es  safallós  ò  sigui  que  parla  fent  córrer  molt  les  ces  y 

ab  molta  cantarella. 
D.  Paco  y  D.  Garrofa,    tipos   decidits   y   xarraires;    may   deuen 

estar  quiets,  sobre  tot  1'  últim. 
D.  Pancho,  tipo  d' americano  del  Clot  ò  sigui  molt  pastanaga. 


ACTE  ÚNIC 


L'  escenari  representa  el  saló  d'  operacions  d'  un  Cassino  bur- 
sátil, y  a  falta  d'  altre  podrá  servir  perfectament  un  saló  qualse- 
vol. Portas  al  fondo  y  a  dreta  y  esquerra.  A  un  cantó  de  la  es- 
cena una  taula-escriptòri.  Dos  quadros  anunciadors  a  la  pared. 
Tres  ò  quatre  cadires  de  Viena  al  voltant  de  1'  escriptori.  Es  de 
dia.  Durant  tot  1'  acte,  poden  y  deuen  entrar  y  sortir  individuos 
del  còro  ò  sien  bolsistes,  més  sempre  procurant  fer  lo  mènos  soroll 
possible,  per  no  interrompre  les  escenes. 

ESCENA  PRIMERA 

D.  Antón,  D.  Enric,  D.  Paco  y  còro  de  bolsistes 

Tots  fan  rodona  ó  rotllo  al  axecarse  el  teló,  y  estant  ab  carte- 
res y.  llápis  a  la  ma,  còm  si  anotessin  les  operacions  que  fan.  En 
la  porta  del  fondo  el  Conserge  d'  uniforme  y  ab  una  campana  gro- 
ssa a  la  ma,  que  tocará  al  final  del  cant. 

X  ii  ni.  1.  —  Cant 

Tot  el  coro.      Es  1'  ofici  de  bolsiste 
productiu  y  de  bòn  tò, 
sens  tenir  tan  sòls  cinc  duros 
véns  y  compres  els  milions. 
Si  liquides  ab  ganancies 
cobrarás  còm  home  honrat. 
Mes,  si  perds,  al  quadro  at  posan 
per  cobrar  ja  te  'n  traurán. 


Baxos  coro.      Dono  Franses. 

Tenors     »  Compro  Orénses. 

Baxos        »  Tinc  Ibèrics. 

Tenors     »  Cubas  prenc. 

Tresos  al  preu  de  quaranta 
fins  cincents  mil  rals  ne  venc. 


609505 

Baxos 

» 

Doncs  a  sèt  octaus  jo  'n  dono. 

Tenors 

» 

Jò  a  tres  quarts,  cupon  enter. 
Prenc  a  tots  preus  Nòrts  y  Cubas. 

Baxos 

» 

Dono. 

Tenors 

» 

Tomo. 

Baxos 

» 

Prenc. 

Tenors 

» 

Doy. 

Tots 

Fet. 

Tots. 


Baxos 


Tots. 


COBLA  SEGONA 

Quan  els  partes  ja  n'  arriven 

de  Paris  ò  de  la  Cort, 

se  'n  inventen  mil  mentides 

parqué  puji  ò  baxi  '1  jòc. 

Axò  son  ardits  de  Bolsa 

que  reporten  crèdit  gran. 

Si  ho  fèyes  jugant  al  monte 

al  cafè  t'  agafaran. 

Dono  Franses,  etc,  etc.  (còm  l'altre  final  de  cobla) 

COBLA  TERCERA 


Y  axis  sempre,  a  totes  hores, 
los  trastorns  aprofitem, 
fins  les  festes  de  precepte 
per  jugar  no  respectem. 
Res  nos  fa  de  nostre  Pàtria 
els  treballs  y  sufriments; 
cap  creencia  nos  apura, 
no  volem  sentir  gemecs. 
Baxos.  Dono  Franses,  etc.,  etc.  (còm  els  anteriors). 

(Pocs  compassos  antes  d' acabar  1'  última  cobla,  el  Conserge 
tocará  la  campana  ab  força,  y  'Is  coristes,  al  sentiria,  aniran  des- 
filant per  les  portes  laterals,  després  de  acercarse  alguns  al  escrip- 
tori y  fer  còm  si  escribissin  y  altres  després  de  mirar  un  rato  els 
anuncis  del  quadro.  El  director  d' escena  en  èxa  obra  déu  estar 
enterat  de  lo  que  es  la  Bolsa  per  imitaria). 


D.  Antón 


ESCENA  II 
D.  Antón  D.  Enric  y  D.  Paco 

Declamat 

No  contava  que  baxesin 
tant  depresa  els  locals, 
de  Madrid  venen  ab  alsa... 


D.  Enric 
D.  Paco 
D.  ANròn 


D.  Paco 
D.  Enric 


D.  Paco 


D.  Enric. 


D.  Paco 

D.  Enric 
D.  ANTÒn 
D.  Enric 
D.  Paco 

D.  Antón 

Casi  bé  un  enter  y  quart. 
Qui  habia  de  pensarho... 
Tant  y  tant,  ningú,  es  clar. 
Que  baxesin  una  mica 
era  lo  mès  natural; 
pero...  ¡tant!... 

¡Coses  d'Espanya! 
¡Que  hi  farem!  Els  governants 
si  'Is  hi  porten  un  projecte 
que  'Is  hi  pugui  donar  rals 
per  medi  d' alguna  prima, 
l' endemà  '1  decretaran. 
Per  dojentíssim  que  sigui 
sens  mirar  si  ab  ell  fan  mai; 

mès,  si  '1  projecte  es  serio, 
just,  benèfic...  y  formal, 

prò...  ¡no  dona  rès!  nequáquam 

de  projecte  no  exirá. 

Vamos,  dispensi  Enriquèt,    (burlantsen) 

es  estrany  el  seu  parlar; 

sobre  tot  quant  ab  la  cüa 

desfà  lo  que  fa  ab  el  cap, 

Vostè  predica  conciencies 

y  vaja,  quant  li  dona  rals, 

no  dexa  d'  embolicarshi 

per  mès  que  fassi...  pecat. 

Es,  Dòn  Paco,  que  no  olvido 

qu'  aqui  dins  hi  tinc  un  cranc  (tocantse  '1  front) 

qu'  em  recorda  ab  son  rosèc 

que  no  obrem  còm  cristians. 

¡Ja!  ¡ja!  ¡ja!  ¡Quines  idees        (rihent) 

mès  rancies! 

¡L'  esquilat!  (enfadat) 

Vaja,  Senyors,  tinguin  calma. 
Doncs,  que  calli. 

Ja  '1  complasc. 
Dèyam,  doncs,  qu'  aquesta  baxa, 
no  debia  haver  arrivat 
tant  depressa,  y  es  eczacte 
segons  càlculs  prudencials. 


(petita  pausa) 


Vostès  saben  que  fa  dies 
qu'  un  conveni  van  firmar 
els  Banquers  d'aquèsta  plaça 

ab  els  seus  corresponsals 

de  Madrid,  París  y  Londres 

per  fer  pujar  'Is  locals. 

El  Club,  y  en  son  nòm  nosaltres, 

que  regim  la  Societat, 

junt  ab  Dòn  Garrofa  quinto 

y  altres  socios  principals, 

vàrem  entrà  'n  lo  conveni 

per  fer  atmosfera... 
D.  Paco  Vritat. 

D.  Antón      Els  valor  sempre  pujavan 

y  pujavan  sens  parar. 

Els  Banquers,  donant  molt  bombo 

y  mès  que  tothom  cridant 

fèyan  vèurer  que  compraban 

ab  em  pènyo  els  locals, 

quals  valors,  naltres,  al  acte 

ne  veniam  d'amagat. 

D'  èx  mòdo  lo  públic  cego 

se  matava  per  comprar 

'1  molt  paper  que  'Is  Banquers 

tenian  acaparat; 

y  fins  'n  descobert  veniem 

milions  y  milions  a  raig. 

Avuy  la  jugada  es  feta 

y'ls  hi  convé  liquidar. 

Doncs,  lo... 
D.  PACO  (Interrupció  rápida  y  ab  misteri  mirant  per  tots  cantons), 
Pero  home,  calli; 

qu'  ens  podrian  escoltar. 
D.  ANTÒn       Doncs...  axis  saben  qu'  es  Sòcio 

ab  secret  del  Sindicat, 

avuy  decreta  abolirne 

les  subvencions,  y  es  clar, 

els  valors  que  tant  pujavan 

ara  anirán  cap  a  bax, 

sobre  tot  ab  la  pensada         (veu  vaxa) 

que  tinguérem  tots  plegats 

de  fer  sortir  una  partida 

de  perduts  y  morts  de  fam, 

perquè  tirant  cuatre  tiros 

y  cridant  leí  del  fanal 

trastornessin  la  gent  d'  ordre, 

qu'  espantada  portará 

per  vendre  tot  '1  paper 

que  li  habiem  endosat. 

Allavors,  per  quatre  quartos 

ne  podrem  torna  a  comprar 

els  valors  que  al  descobert 

veniern  pe  '1  Sindicat. 
D.  Enric.       ¿Y  si  per  una  denuncia  (ab  vèu  baxa) 

ó  tant  sòls  per  un  etzar 

es  descubrís  que  pagàvem 

els  del  Club  als  sublevats...? 

¡Rèyna  del  Cèl!  allavors... 

ni  tant  sòls  ho  vull  pensar. 
D.  Antón       No  tingui  pór,  tros  de  quoniam,   (ab  vèu  baxa) 

y  parli  un  xiquet  mès  bax. 
D.Enric        ¡Tinc  una  pór!  ¿Que 'ns  farian?  (id). 

¿Ens  daurian  porta'l  pal? 
D.Paco        Calli  ximple;  èxa  jugada  (id). 

cap  temor  nos  te  de  dar 

saben  tenim  les  espatlles 

ben  guardades  pe  'Is  de  dalt 

que  forman  part  del  Orient 

que  governa  fa  molts  anys 

el  Capítol  y  les  Lògies 

de  la  nostra  Capital; 

sòls  te  de  pensar  que  'ns  dona 

a  guanyar  alguns  mils  rals. 


D.  Antón       Jò  comparo  èxes  jugades  (naturalitat) 

fetes  axis  ab  gran  sal 
ab  lo  anar  a  cassá  'b  tèlas, 
ahont  ficat  en  el  parany 
'1  cassador,  ab  les  mwntas 
fan  dels  aucells  de  reclams. 
Els  Corredors  còm  les  muntas, 
y  servim  per  fer  parar 
ò  jugar  qu'  es  lo  metex 
a  n'  els  que  'Is  hi  sobran  rals. 
Ja  son  dintre  la  parada;    (imitant  un  cassadó) 
ja  tots  contents  van  compran 
ò  venent;  doncs...  còp  de  teles 
dona  '1  Banquer,  y  en  paus; 
la  meytat  quedan  sens  quartos 
y  els  demés  esplumisats 
van  fugin,  sens  darse  compte 


D.  Paco 


D.  Enric 


D.  Paco 
D.  Enric 

D.  Paco 


fins...  que  's  tornan  a  parar. 
Allavòrs,  dali  nosaltres 
a  servirne  de  raclam, 
explicant  las  eccelències 
y  el  porvenir  brillant 
qu'  oferèx  als  accionistas 
el  projecte  tal  ò  cual; 
y  per  ferlos  mès  convence 
y  de  nòu  caure  al  parany, 
ferlos  resaltar  que  compran 
els  Banquers  mès  principals. 
No  importa  que  rès  prometi 
el  projecte,  empresa  ò  Banc; 
lo  que'ns  convé,  es  bullici 
y  cops  de  teles... 

¡Ja!  ¡ja!  ¡ja! 
Dòn  Antón,  axis  m' agrada 
parlà  nèt  y  català. 
Conformes;  mès  jò  pregunto, 
confesantne  una  vritat, 

mès  que'm  dolgui;  en  la  Bolsa 

¿no  es  pecat...? 

¿Estafar? 

Just;  ha  dit  la  paraula 

mès  apropiada  al  cas. 

Estafar  avuy  en  dia 

es  un  honor,  no  un  pecat, 

còm  avans  fèyen  entendre 

els  Uanuts  els  capellans. 

¡Estafar!  ¡Sublim  paraula! 

¡Lo  fi  de  sigle  del  art! 

¡El  Còrners  dat  al  alcance 

del  que  no  tingui  ni  un  ral! 

¡La  carrera  mès  Huida! 

(no  pensant  may  en  pagar). 

¡La  mès  chich  de  les  carreres! 

si  no  's  pretent  serne  honrat; 

convé  dirsen,  mès  no  serne; 

aparentadlo  es  bastant, 

pux  que  '1  serne  es  un  obstacle, 

un  impediment  formal: 

may  se  farà  milionari 

qui  sòls  escrúpols  tindrà, 

de  'Is  demés,  el  qui  no  estafa 

es  segú,  perquè  no'n  sap. 
¡Estafar!  ¡Sublim  paraula! 
¡Qu'  liermós  ets  verb  «Estafar!» 
¡Ob  gran  mot!  convé  aclarirte 
y  definirte  còm  cal; 
no,  còm  ne  diu  1'  Acadèmia 
y  pensa  '1  vulgo  ignorant, 
si  no  còm  el  mon  modern 
te  comprèn  en  realitat. 
Estafar,  en  els  negocis, 
vòl  dir  ser  llest,  esquilat, 
ser  mès  axerit  que  'Is  altres 
ò  siguin  els  estafats. 
D.  Enric        Si  'm  permet  amic  Dòn  Paco, 
fentme  tal  volta  pesat, 
li  repetiré  que  axò 
que  'n  diu  bonor,  estafar, 
pe  '1  antic  Comèrs  no  n'  era 
ni  per  Deu  may  ne  será; 
per  axò  amic,  dèc  repetirli 

que  jò  aquí...  (senyala  '1  front) 

D.  Paco    (rient)  Ja  surt  el  cranc. 

Mès  díguim  Dòn  Timorato. 
¿Còm  ho  critica,  si  ho  fa? 
D.  Enric        ¿Perquè?  ¿perquè?  (vacilant) 

Vaig  a  dirli    (resolució) 

sens  volèrme  defensar: 

perquè  ja  que  no  practico 

el  debèr  de  serne  honrat, 

almenys  qu'  ho  siguin  els  altres 

que  ma  veu  escoltarán. 

Ademes  ara  's  la  hora 

de  que'ls  hi  sigui  ben  franc; 

vostès  per  ferne  negocis 

y  enganyar  als  ignorants 

volen  que  la  gent  els  tingui 

per  atèos  exczaltats, 

per  Viransistas  filosòps, 

ò  per  molt  despreocupats; 

mès  jò,  tement  qu'  algun  dia 

sigui  aquèt  Club  castigat 

per  ses  jugadas  duptosas 

ò  negocis  pòc  honrats 

he  pensat  per  encubrirme 


y  tapar  '1  meu  obrar 
fingir  plaça  de  catòlic, 
sent  diable  disfrassat. 
Axis  totbòm  ne  propala 
que  soc  serio  y  molt  formal, 
que  tinc  molta  conciencia 
y  que  's  pòt  depositar 
ab  mi  tota  confiança 
pux  ne  semblo  tot  honrat. 
D'  èx  modo  jò  en  la  Bolsa, 
millor  dit  en  lo  parany, 
faig  \enir  a  jugà  'Is  mansos 
que  vostès  van  espantant. 
En  aquèt  món,  cada  quisque. 
amic  Dòn  Paco  estimat, 
per  poderne  matar  moscas 
te  lo  seu  modo  especial. 
Vostès  ab  crits  y  bullicis, 
jò  '1  revés,  fent  el  ñau,  ñau, 
el  mosca  balba,  el  manso, 
còm  si  no  trenqués  cap  plat. 
Finalment  soc  partidari 
acèrrim  y  apasionat 
del  terme  mitj,  del  sistema 
conservado  lliberal, 
ó  sigui  dels  mals  almènos, 
del  llop  un  pèl...  y  en  paus. 

(Tots  riuen). 

D.  Paco         ¡Ja!  ¡ja!  ¡ja!  al  fi  amigo 
també  se  sab  esplicar; 
sab  predicar  conciencies 
y  vendre  vinagre  'n  gran. 

D.  Antón       Continuem,  qu'  al  fi  y  al  cabo 
ja  sabem  que  som  germans 
y  còm  tais  ja  vèm  dar  proves 
abans  d'  en  la  Lògia  entrar 
de  serne  en  tots  els  terrenos 
dúctils,  fins  y  tolerants. 

Estan  dònques,  tots  conformes 
en  sabèrho  practicar, 
no  tinguin  temor  ni  pena 
per  els  nostres  tribunals, 
pux  aquestos  ab  cinquenes 

ja  sabem  que  callarán; 
mès  a  mès,  tenim  en  compte 
que  's  la  regla  general, 
salvo  escepcions  molt  rares, 
lo  nostre  mòdo  d'  obrar. 


D.  Paco 

D.  Antón 
D.  Enric 

D.  Antón 


En  lo  comèrs  es  corrent 

que  per  vendre  ó  comprar 

s'  hagi  de  dir  lo  contrari 

de  lo  que  's  vól  practicar 

¿Es  vól  vendre?  Doncs  indiquis 

ab  insistència  y  formal, 

qu'  un  té  un  compromís  serio 

per  servir  un  parroquia; 

qu'  está  plè  d' ordres  de  compra 

y  no's  pòt  sortir  del  pas; 

allavòrs,  tinguin  certesa 

de  fer  la  venta  ab  guany. 

Axó,  dones,  en  termes  rancis 

se  'n  dèya  avans  enganyar; 

axó  de  '1  Comèrs  avuy 

es  el  tema  principal. 

En  fi,  fora  interminable 

y  sòls  diré  per  remat 

dos  eczemples  que  compróvan 

la  bondat  de  nostre  obrar. 

Però  Dòn  Antón  acabi 

els  companys  deurán  marchar. 

Escoltin  que  ja  termino. 

Digui  doncs. 

Voy  al  instant. 
Es  un  home  intel•ligent, 
treballador  y  honrat, 
mès,  que  's  pèrt  ab  sa  botiga 
ó  ab  sa  industria,  per  etzar, 
per  desgracies  de  familia, 
per  tenir  emfermetats, 
perquè  vén  póc,  ó  hi  ha  crisis 
ó  altres  coses  semblants, 
doncs  no  'Is  hi  càpiga  dubte 
que  lo  nostre  món  dirá: 
«que  no  se  sabia  entendre,» 
«qu*  era  un  ruc»  y  fins  qui  sab. 
si  no  faltará  que  surti 


de  presidi  un  llicenciat 

pretenen  sa  honra  pura 

y  son  nòm  digne  y  formal 

embrutar  ab  fera  ràbia 

arrosegantla  pe  '1  fang. 

Ara  al  revés;  per  tot  troban 

estafas,  cent  cops  quebrats, 

que  may  ban  pagat  els  deutes 

de  les  quiebres  qu'  han  donat, 

y  avuy  gòsan  de  gran  crèdit 

y  de  eccelent  ben-estar, 

gràcies  als  comptes  passius 

qu'  han  lograt  ferne  passar 

còm  a  partides  fallides 

per  formar  son  capital. 
D.  Enric        Axis,  doncs,  no  hi  ha  cap  dubte, 

qui  vòl  viurer  y  vol  lograr 

adquirir  una  fortuna 

en  la  nostre  societat 

dèu  serne  molt  axerit, 

y  no  serne  massa  honrat. 
D.  Paco.        Dòn  Antón  n'  es  P  evangeli 

lo  que  acaba  d'  esplicar; 

Sort  qu'  ho  practiquem  al  pelo, 

d'  altre  mòdo  quants  badalls 

hauríem  ja  fét  de  gana 

els  bolsistes  molt  temps  ya. 
D.  Enric        Algú  vé;  es  Dòn  Garrofa,     (mirant  dreta) 

(Se  sent  una  veu  que  s'  acosta  cantant.) 

D.  Antón       ¡Ditxós  éll! 

D.  Paco  ¡Sempre  cantant! 

ESCENA  III 
Dits,  y  Dòn  Garrofa  que  surt  per  la  porta  dreta. 

Xüm.  2.  —  Música. 

D.  Garrofa  Corredor  soc  de  la  Bolsa, 

de  vostès  molt  servidor; 
es  mon  nòm  Garrofa  quinto 
y  a  n'  al  nòm  jò  faig  honor. 

Les  gòtlles  que  clavo 

a  tots  els  babaus 

els  Sants  ne  farian 
tornarne  fins  blaus. 

Y  soc  un  Corredó, 

de  allò  milió, 

que  faig  operacions 

per  molts  milions; 

y  'm  tenen  els  clients 

y  els  Banquers, 

confiança  molt  cabal 

y  sens  rival: 

y  encare  que  'Is  enganyi, 
pux  sòls  m'  hi  pinto, 
els  tontos  sempre  'm  cridan 
<  Garrofa  Quinto >» 

D.  Antón,  D.  Paco,  D.  Enric  y  dit. 

Que  visca,  doncs,  la  Bolsa, 
el  jòc  de  cotxe  y  guants; 
pux  ella  es  nostra  indústria 
y  'ns  fá  guanyà  molts  rals. 
Que  's  peli  qui  si  fica 
portantne  algun  diné, 
còm  no  'n  tenim  nosaltres 
jamay  hi  perdrem  rès. 

COBLA  SEGONA 

D.  Garrofa  El  que  busco  sòls  son  quartos 

per  podèrne  disfrutar; 
tot  lo  del  món  son  romansos, 
vivim  doncs,  sens  treballar. 
Les  gòtlles  etc.  etc. 


(igual  que  1'  anterior  cobla  hasta  '1  fi  de  tots). 

Declamat 

D.  Paco        Vamos  Garrofa,  li  juro 

que  's  un  Corredó  trempat; 
sempre  de  guassa  y  de  broma; 
no  s'  apura  per  rès  may. 

D.  Garrofa  ¿Qui?  ¿Jo?  Bona  la  fariem. 

Sòls  tinc  por  d' allò...  ja  sab.     (misteriós) 
D.  Enric        ¡Ay!  jò  també...  (ab  por) 

D.  Garrofa  ¡Si  's  sabia!...  (fent  el  perúc) 

D.  Enric        No  m'  ho  digui;  Deu  me  'n  guart.  (espantat) 
D.  Antón       ¡Bé!  ¡bé!  ¡bé!  Dexèmho  corre 

¿el  mal  temps  voleu  cridar? 
D.  Garrofa  ¡Ja!  ¡ja!  ¡ja!  jò  sòls  ho  dèya 

per  riurem  d' aquèt  cobart 

que  tot  el  dia  tremola 

pensant  que  1'  agafaran 

quant  sab  molt  bé,  que  nosaltres 

sòls  cumplim  ordres  de  dalt. 

Per  lo  demés;  per  la  Bolsa; 
¿perquè  'm  tinc  jò  d'  apurar? 
¿perquè  ara  pujan  ò  baxan 
els  nostres  valors  locals? 
¡cá!  ¡cá!  ¡cá!  ¿Qu'  hi  perdo  algo? 
¿Jò?...  còm  vostès,  ni  un  ral. 
El  que  vull  son  transaccions, 
operacions  y  trasbals, 
fer  moltes  compres  y  ventes, 
al  descobert,  a  la  par, 
a  la  baxa  si  ho  demanan, 
ò  ab  alsa  si'm  demanan  rals; 
y  còm  jò,  vostès  metexos, 
¿Contestin?  ¿Diguin?  ¿Que  fán? 

Arreplegar  els  conquibus 

d'  els  clients  qu'  han  embaucat. 
D.  Paco         Vamos  Dòn  Garrofa  Quinto      (abrassantlo) 

per  la  muy...  ni  'n  Castelar 

el  guanya;  y  es  una  llàstima 

que  no  hagi  estudiat 

y  seguit  la  diplomàcia 

que  'n  seria  un  nòu  Bismark. 
D.  Antón       Dòn  Garrofa,  lluny  modèstia; 

Dòn  Paco  diu  la  vritat. 
D.  Enric        A  mi  'm  té  ab  els  seus  discursos 

que  la  baba  sempre  'm  cau. 

Quant  el  sento  còm  s'  esplica 

sobre  '1  molt  que  produirant 

les  accions  del  nòu  Tranvía 

que  será  tirat  per  gats, 

y  atravessant  1'  Océano 

lins  a  Cuba  portará... 

quedo  confós,  pux  no  atino 

dè  que  'Is  gats  se  mantindran. 
D.  Garrofa  V  inginyé  de  1'  empresa,         (ab  énfasis) 

èmul  d'  en  Lesséps  el  gran, 

diu  que  la  part  econòmica 

li  féu  que  triés  els  gats 

per  motor,  pux  qu'  ells  metexos 

voy  corrents  ne  pescarán 

per  menjar  quant  tinguin  gana 

els  pexos  de  dins  la  mar. 
D.  Paco         ¡Ja!  ¡ja!  ¡ja!  ¡Es  bona  idea! 
D.  Antón       Amic  Garrofa  ¡quin  cap! 

Sempre  'n  té  una  de  nova 

per  dirne. 
D.  Enric  Es  la  vritat. 

D.  Garrofa  Vostès  son  uns...  matatasses, 

y  axò  'm  priva  d'  esplicals 

un  projecte  que  portaba 

y  que  'ns  pòt  proporcionar 

el  mil  per  hú... 
D.  Antón  ¡Canario! 

Espliquis  prompte. 
D.  Paco  Al  instant. 

D.  Enric        Per  nosaltres  Dòn  Garrofa 

lo  que  fassi  es  acceptat. 
D.  Garrofa  Gràcies,  senyors,  no  dubtaba 

de  vostès,  per  realizar 

avuy  metex  el  projecte 

que  ja  porto  preparat 

sobre  tot  fentlos  promesa 

de  guanyar  alguns  mils  rals. 
D.  Paco         Espliquis  que  tinc  angúnia. 
D.  Enric        A  mi  '1  còr  ja  'm  fá  trip...  trap. 

(Pausa.  Garrofa  's  moca,  tus  y  escup.) 
(S'  assenten  tots.) 
D.  Garrofa  ¿Vostès  conèxen  de  vista 

un  ricatxo  americà 

que  tinc  fá  pòc  per  client 

y  'm  confia  'Is  seus  caudals? 
D.  Enric        ¡Oh¡  si;  ja  sé  per  qui  parla. 
D.  Antón       Ja  l' habia  jó  filat. 
D.  Paco         Fa  cara  de  ser  molt  tonto. 

D.  Garrofa  Un  xic;  però  té  molts  galls. 

Dit  senyor,  que  's  diu  Dòn  Pancho, 
quant  a  Amèrica  va  anar 
fèya  de  manobra  y  ara 
fá  pòr  lo  seu  capital. 
Ignoro  y  no  vull  sabèrne 
còm  ell  1'  ha  pogut  guanyar; 
sòls  me  basta  qu'  ell  el  tingui 
pe  '1  projecte. 

D.  Antón  Endevamt. 

D.  Garrofa  Doncs  còm  dèya,  èx  milionari, 
qu'  era  un  gran  burro  avans, 
avuy  n'  es  mès  el  redoble, 
sens  temor  d'  eczagerar. 
En  s'  ausencia  prolongada 
per  l' Amèrica  voltant 
rè  de  bò  son  cap  ne  guanya 
si  no  1'  ha  perjudicat. 
De  molt  manso  qu'  antes  era 
ò  catòlic  qu'  es  igual, 
viatjant  lo  pastanaga 
per  dirse  qu'  es  il•lustrat, 
sòls  n'  ha  après  mil  utopies 
y  aberracions  an'imals, 
que  còm  sèbas  sòls  ne  grillen 
en  cervells  desarreglats. 

D.  Antón       Doncs...  y  nosaltres  Garrofa. 

D.  Garrofa  Dòn  Antón,  modèstia  apart, 
tenim  mès  il•lustració, 
qu'  els  ximplets  d'  els  atrassats: 
som  lliberals,  spriís  forts, 
francmasons... 

D.  Antón  Y  radicals. 

D.  Garrofa  En  Religió  som  atèos... 

D.  Antón       Si  senyor,  y  adelantats, 
encare  que  d'  vegades 
pe  '1  destino  averiguar 
consultem  a  la  sonámbula 
si  hèm  de  vendre  ò  de  comprar. 
De  partits  no  cal  que  parli. 

D.  Garrofa  La  política  es  un  art 

per  manar  y  fer  jugades 
bursátils  y  comercials. 
Nostre  Patria  n'  es  la  Bolsa, 

sens  més  frontera  formal 

qu'  els  fils  del  telégrafo 

qu'  arriven  per  totes  parts. 

La  Uenga,  sens  tenir  Pàtria, 

també  n'  es  universal; 

es  el  caló  de  la  Bolsa 

que  parlen  a  Portugal, 

a  Rusia,  Turquia,  a  França, 

l' al-leman  y  l' italià. 

Som  conservadors  a  Londres, 

a  Paris  republicans, 

a  Turquia  absolutistes, 

y  a  Italia  molt  lliberals. 

Tant  punt  volem  llibre  cambi, 

còm  protecció  nacional; 

rés  m' hos  fa  que  '1  pais  plori, 

ni  que  parin  els  treballs 

con  tal  que  'Is  cupons  se  cobrin; 

nostre  dogma  son  els  rals. 

Som  del  partit  que  governa 

sigui  rúc,  dolent  ò  car. 
D.  Antón       ¡Bé!  ¡bé!  ¡bé!  Dexèm  discursos 

y  tornem,  si  vòl,  al  grá. 
D.  Garrofa  Torno  al  grá,  més  no  voldria 

interrupcions. 
D.  Paco  No  'n  tindrà. 

D.  Garrofa  Entre  '1  curull  d'  utopies 

que  el  tonto  té  'n  lo  cap, 

creo  Don  Pancho,  que  'l  món  marxa 

per  una  escala  gradual 

transformantse  tots  els  homes, 

germans  del  orangutan, 

per  reencarnacions  seguides 

fins  la  perfecció  lograr. 
D.  Paco         Es  el  tema  espiritista. 
D.  Enric        ¡Que  'n  déu  serne  de  babau! 
D.  Garrofa  Ademes  té  la  mania, 

qu'  ab  diners  ne  trobarà 

un  específic  ò  medi, 

una  invenció  especial 

perquè  1'  home  pugui  viurer 

a  lo  mènos  dos  cents  anys. 

Llavors,  diu,  ne  podrá  vèurer 

y  hasta,  si  convé,  gosar 


D. 

Antón 

del  fantàstic  mon  perfecte 
que  '1  ximplet  n'  ha  somiat. 
Sapigudes  ses  cabòries, 
ja  me  n'  he  forjat  un  plan 
perquè  passin  a  nosaltres 
els  milions  de  aquèx  babau. 
¡Ell  fós  cert!  ¿mès  jó  no  atino?... 
Calli,  dexi'l  esplicá. 
¡Quina  operació  tan  seria! 
¡Será  un  robo! 

¡Animal! 
Ja  m' insulta... 

Senyors,  ordre. 
¡Còm  sempre  surt  ab  el  cranc! 
D.  Garrofa  Per  ferne  la  transferencia  .. 
D.  Anión       Just,  transferir. 
D.  Paco  ¡Bén  xafat! 

D.  Garrofa  Dintre  pòc  vindrà  Don  Pancho 
per  vèurer  magnetizar, 
pux  li  he  dit  qu'  aquesta  tarde 
esperiments  ne  farà 
en  el  Club,  un  metje  sabi 
que  n'  acaba  de  arrivar, 
precedit  d'  una  gran  fama 
y  renom  fenomenal. 
Vostè  Paco  serà'l  metje. 
D.  Paco         ¿Hipnotizaré? 
D.  Garrofa  ¡Cabal! 

Rès  hi  fa  que  no  hi  entengui. 
Es  tan  ruc... 
D.  Paco  ¡Oh!  per  mi  ray; 

ja  veurà  còm  ho  trampejo... 
D.  Garrofa  Ab  axò  contaba  ja. 

Ademès  còm  sòls  comèdia 
tindrem  que  fér!... 
D.  Antón  Es  clar. 

ü.  Garrofa  Dòn  Enric  farà  '1  paciente, 
ò  sigui  P  hipnotizat. 
Aquest  Club  reunit  en  massa 
la  sessió  presenciará; 
mès,  avants  de  dar  principi 
indicarem  als  companys 
punt  per  punt  el  meu  projecte 
perquè  'ns  puguin  ajudar. 

Acabada  la  esperiència, 

que  'ns  deurá  dexá  assombrats, 

entre  Ms  aplausos  y  vives 

y  forts  picaments  de  mans, 

vostè,  Dòn  Antón  pregunta 

si  convindria  esplotar, 

bax  la  direcció  científica 

del  metex  Doctor  Pòcfart, 

el  seu  invent  fi  de  sigle, 

la  sèmi  immortalitat, 

que  tan  sòls  ab  una  pildora 

m'  hos  dirá  que  's  pòt  lograr. 

Els  companys  tots  a  la  una 

ab  forts  crits  demanaran 

que  's  plantèji  prest  la  cosa 

incontinenti,  al  instant.- 

Del  acord  se  n'  estent  acte 

constituint  la  Societat 

de  la  qual  vostè  proposa 

Dòn  Enric,  ab  serietat, 

per  president  de  l' Empresa 

Dòn  Pancho,  l'americà; 

Per  Tresorer,  Dòn  Antón, 

qu'  ell  el  té  per  molt  formal 

y  de  qui  raay  el  tenòca 

ne  podrá  desconfiar. 

Per  Secretari  perpetuo, 

si  a  vostès  no  'Is  hi  sap  mal, 

a  un  servido  de  vostès. 
D.  Antón       Secretari  ja  es  nombrat. 
D.  Garrofa  Desseguit,  vostè  proposa        (a  Dòn  Antoni 

que  's  redacti  ab  un  instant, 

aqui  metex,  l'escriptura 

de  la  nova  Societat. 

A  prevenció  ja  la  porto 

redactada  ¡Es  un  parany!... 

En  ella  n'hi  ha  un  capítol 

que  ne  diu  molt  detallat 

que  tots  els  Socis  acorden 

per  formarne  el  Capital, 

emitir  cent  mil  accions 

de  mil  duros,  nominals 

per  nosaltres,  per  Dòn  Pancho 

pagaderes  al  comptat. 


Firmada  ja  1'  escriptura 

ja  tenim  1'  home  en  el  sac; 

pux  si  '1  Doctor  ens  escapa 

y  quiebra  la  Societat, 

sòls  haurà  perdut  Dòn  Pancho 

per  habershi  embolicat, 

sens  poder  perdre  nosaltres; 

y  allavòrs  son  capital 

es  fondrà  dintre  'Is  balansos 

que  jò  hauré  formalisat. 
D.  Paco         ¡Aceptado! 
D.  Antón  ¡Aprobado! 

D.  Garrofa  ¿Estem  conformes? 
D.  Antón  Es  ciar. 

(S'  axecan  tots). 

Ara  convé  ab  prestesa 

darne  compte  a  n'  als  companys. 

D.  Enric        ¿Y  després...  els  interessos? 

D.  Antón       Còm  sempre  's  repartirán 
a  prorrata  entre  'Is  socis. 

D.  PACO  (rient)  DÓn  Enric  ¿y  allò?...       (Senyalant  el  cap) 

D.  Enric  ¿El  cranc?... 

ja  no  'I  sento  quant  tinc  1'  honra 

de  guanyar  axis  els  rals. 
D.  Garrofa  ¿S'  acepta? 
D.  Paco  Fil  a  la  agulla. 

D.  Antón       Queda  per  tots  acceptat. 

(Se  'n  van  tots  quatre  per  la  porta  dreta;  y  ja  fóra  se  sent  el  tòc  de 
una  campanilla  al  fondo  que  se  sopòsa  es  la  porta  de  1'  escala). 

ESCENA  IV 
Conserge,   sòl 

Ans  de  sortir  per  la  porta  del  fondo,  dirá  cridant  el  primer  vers) 

(desde  dintre)  ¡Llaman  Dòn  Garrofa  quinto! 

(Entra  y  s'  atura  a  la  porta) 
¡Garrofa  quinto!  (Mirant  per  1'  escena) 

No  '1  veig. 
Ahora  mismo  aquí  estaba; 
¿será  al  billar? 

(Surt  a  la  porta  del  fondo  y  diu  lo  «Josep»    còm  si   cridés  y   parlés 
ab  algú). 

¡¡Josèpü 

El  caballero  que  llama 
si  no  quiere  estarse  dret, 
que  suba,  mientras  yo  busco 
Don  Garrofa. 

(una  vèu  fonda  de  dintre)         ¡Está  bien! 

Entre  tant  me  voy  per  dintre 
a  fumarhi  un  cigarret. 

(Se  'n  va  per  una  porta  lateral) 


ESCENA  V 

Don  Pancho,  sòl 


(De  levita  blanca  y  sombrero  jipijapa,  tipo  ridícul,   molt  gras,   surt 
per  la  porta  del  fondo) 

Cant.  —  Xúm.  3. 

COBLA   PRIMERA 

Me  'n  dèyan  Quico  en  el  poble 
quant  anabá  brut  de  cals, 
ara  Don  Pancho  me  'n  diuen 
perquè  tinc  jò  grans  caudals. 

El  diner,  sigui  '1  que  's  vulga, 

a  tothom  fa  ser  Senyor: 

de  saber  renom  y  crèdit 

sempre  'n  té  qui  té  molt  òr. 
Perquè  aquell  brillo 
encisador,  ■ 
es  tan  magnific 
qu'  atrau  els  cors, 
y  a  mès  si  trinca 
ab  groes  xinxons 
arreu  li  diuen 
«Amo  y  Senyors 
(Trayentse  el  sombrero  per  fer  una  costesia) 

COBLA  SEGONA 

Pobre  Patria  sòls  te  queda 
còm  un  somni  ton  passat, 
tot  ho  pèrts,  fins  la  vergonya, 
ab  la  falsa  llibertat. 

El  diner  etc..  etc.. 

COBLA  TERCERA 

Es  gran  moda  fer  programes 
per  salvar  nostre  Nació; 
mès  la  Patria  vá  enfontzantse 
pux  sòls  buscan  el  turró. 

El  diner  etc..  etc.. 

COBLA  QUARTA 

Tinc  mès  sòn  qu'  una  guixera 
y  el  meu  coll  ja  no  pòt  mès, 
si  'm  demanen  altres  cobles 
de  segur  reventaré. 

El  diner  etc..  etc.. 

ESCENA  VI 

Dòn  Pancho  dit,  y  D.  Antón,  D.  Paco,  D.  Enric  y  D.  Garrofa 
y  còro  de  bolsistes,  tots  entrarán  per  la  porta  de  la  dreta,  enrao- 
nant els  uns  ab  els  altres  ab  gran  animació). 

Xòtíl.  Dòn  Paco  dèu  anar  disfressat  ridículment  d'  estran- 
ger, portant  patilles  y  parruca  llargues  rosses,  gran  sobretodo,  ba- 
rret de  copa  blanc,  y  ulleres.  Aquèt  personatje  procurará  tota  1' 
escena  eczagerar  tant  còm  pugui,  y  fer  totes  aquelles  coses  que 
acostumen  fer  els  magnetizadors,  ya  sien  grans  camades  avant,  en- 
rera y  de  costat,  contorsions  ab  el  còs,  y  cops  de  braços  al  vent 
per  fer  vèurer  qne  trasmetèx  el  fluido  magnètic.  El  director  d'  es- 
cena procurará  hi  hagi  molta  calma  en  dir  certs  bocadillos  per  dar 
lloc  a  que  travalli  en  gran  manera  la  mímica  dels  actors  tots,  pues 
a  mès  de  D.  Paco,  tots  deurant  eczagerar  molt  els  seus  papers  y 
mès  que  tot  els  gestos  ò  part  mímica. 

Declamat 

D.  Garrofa  Si  senyors,  es  gran,  sublime. 

D.  Enric        May  m'  ho  podia  pensar... 

D.  Antón       Es  el  gran  invent  del  sigle. 

D.  Enric        Es  portentós. 

D.  Garrofa  No  té  igual. 

D.  Enric        Jo  no  ho  creuré  fins  que  ho  vegi. 

D.  Garrofa  Vostè  fa  còm  Sant  Tomás. 

D.  Antón  Vamos  prenguin  assiento.  (Dirigintse  als  bol- 
sistes els  quals  anirán  entran  y  sentantse  en  uns  bancs  que  hi 
haurà  en  el  voltant  de  1'  escena.) 

Pòt  entrar  Doctor  Pòcfart.       (Aquèx  entra  fent 

grans  reverències,  a  les  que  tots  li  van  contestant,  y  després  es 
queda  dret  al  mitj  de  1'  escena.) 

D.  Enric        Dòn  Pancho  ¿vostè  per  qui?     (Fent  còm  aquell 

qui  ab  ell  repara  y  allargantli  ab  molts  complidos  la  mà,    Dòn 
Pancho  dèu  estar  a  un  costat  de  1'  escena.) 

D.  Pancho    Hay  vanido  por  parlar 

quan  Dòn  Garrofa... 
D.  Enric  Lo  creo. 

Tome  asiento;  ya  vindrà.    (Li  dona  una  cadira.) 

Dòn  Garrofa,  vingui  prompte 

que  '1  demanan. 

(Axò  ho  diu  a  Dòn  Garrofa  que  farà  '1  distret  al  fondo  de  1'  escena 
parlant  ab  uns  bolsistes.) 

D.  Antón  Si  li  apar'    (a  Dòn  Paco.) 

ja  pòt  Doctor  comensarne. 
D.  Paco         Estarr  bien. 

(Fa  una  cortesia  y  dexa  '1  sombrero  y  el  sobretodo  sobre  una  ca- 
dira ò  banc.) 

D.  Garrofa  Deu  me  la  guard 

(S'  acosta  y  ab  molts  compliments.) 

Dòn  Pancho. 
D.Pancho  Si  hay  venido... 

D.  Garrofa  Ja  ho  suposo,  mès  no  cal 

que  's  retire  ab  tanta  urgència 

que  per  sort  presenciará, 

sent  vostè  casi  un  dels  nostres, 

un  esperiment  molt  gran. 

Es  Allemand  d'  Allemania 

el  inventor;  ja  ho  veurá 

si  n'  es  de  sabi;  Permètiu 

(de  repent  fent  cumplidos.) 

que  '1  presenti  a  n'  els  companys. 

(Dirigintse  a  Dòn  Antón  y  altres  bolsistes  que  seurán  prop  la  taula 
y  els  quals,  s'  axecarán  al  sentirlo  y  darán  la  ma  a  Dòn  Pancho, 
fentli  puesto  al  seu  costat.) 

Senyors,  tinc  1'  honor  altíssim 

de  poderlos  presentar 

a  Dòn  Pancho...  milionari 

y  un  talent  còm  pocs  n'  hi  ha. 
D.  Pancho     Gràcies,  (apart)  (Que  bé  qu'  ho  xerra.) 

Es  custisia  que  me  fan. 
D.  Antón       Siéntese  aqui  Dòn  Pancho; 

y  comènsi  Dòn  Pòcfart. 
D.  Paco        ¡Ah!  Señorres  ¿quien  de  ustedes 

querrer  ser  hipnotissat? 
D.  PANCHO  (bax  a  D.  Antón  y  Garrofa  que  seuen  apròp  d'  ell.) 

Ma  párese  qu'  aquèt  Musiu 

parla  bé  lo  castellà. 
D.  Garrofa  ¿Ja  ho  conèx?... 
D.  Pancho  La  costumbra... 

D.  Antón       El  talent  que  Deu  li  ha  dat. 

(Alagant  a  D.  Pancho.) 

Cualquiera;  osted  escoja,    (a  D.  Paco.) 
D.  Enric        Dòn  Paco  no  'm  fassi  mal.  (ab  vèu  baxa.) 

D.  PACO  (Fa  còm  aquell  qu' eczamina  ab.la  vista  a  la  reunió  y 
al  últim  escull  a  Dòn  Enric,  él  qual  a  la  seva  indicació  s'  axeca 
del  lloc  honl  sèya,  y  va  al  mitj  de  1'  escena  a  sèurer  a  un*  altre 
cadira  que  li  entrega  D.  Paco.) 

Mi  parrece  que  el  Señor 
tener  mes  desarrotllat 
la  pretuberancia  cránea 
y  el  organisme  animal. 
D.  Enric        Ho  serás  tu,  poca  solta,  (bax  a  D.  Paco.) 
y  cuidado  ab  mal  parlar. 

D.  PACO  (Durant  la  següent  relació  fa  totes  les  maniobres  d'  un 
magnetizador  y  les  que  marca  la  relació  ab  gran  pausa.) 

Darr  principio;  muy  silencio: 
que  el  fluido  cerebral 
ya  le  estarr  desarrollando; 
prontamento  dormirrá. 

(Dòn  Enric  farà  '1  paper  d'  un  magnetizat.) 

Este  experrimento  es  solo 
pasagero,  còm  verrant; 
parra  un  sueño  mas  profundo 
parra  una  siesta  tomarr 
acabado  de  comerr 
de  doscents  años  ó  más, 
mi  tenerr  unas  pildoras 
que  he  logrado  yo  inventar 
a  costa  de  mucho  tiempo 
de  estudiar  y  de  trevalls. 
Ellas  tenerr  condensados, 
por  un  arte  especial, 
tots  los  fluidos  magnéticos 
que  se  esparcen  á  la  par, 
sin  hacer  á  nadie  daño, 
desde  los  pies  hasta  el  cap. 

(Pausa;  Dòn  Enric  fa  1'  adormit.) 

Ya  lo  verr;  ya  estarr  dormido. 

Si  querrer,  mi  le  hará  hablar. 
D.  Pancho     ¡Mecani!  ¡Sembla  imposible!  (assombrat) 
D.  Paco        ¿Ustedes  conocerán 


—  25  — 

lo  que  es  un  foletófono? 
D.  Garrofa  ¿Un  tole...?...  ¡ah!  ¡¡¡oh!!!  esciar  (eczagerat) 

todos  lo  sabemos  mucho. 
D.  Pancho     ¡Oy  que  no,  jò!  ¡ay  caram!  (bax  a  Garrofa) 
D.  Garrofa  Dissimuli,  amic  Dòn  Pancho;  (bax  aD.  Pancho) 

si  '1  sentissin  ¿que  dirán? 
D.  Paco         Pues  sin  él,  nuestro  pacienta 

les  sensacions  sentirá 

al  propio  tiempo  que  habla 

y  seguèx  hipnotiza!. 

Vostès  verr;  diga,  responda, 

(a  Dòn  Enric  punxantlo  ab  un'  agulla.) 

¿mi  que  tenerr  en  la  ma? 

D.  ENRIC  ¡Ay!  un'  agulla.      (Rescantse  la  punxada) 

D.  Pancho  ¿Que  disa?  (bax  a  Garrofa) 

D.PACO  Ven  ustedes...  (Ensenya  l' agulla) 

D.  Pancho  ¡Ay  caram!    (Assombrat) 

(Tots  aplaudèxen  y  piquen  de  mans.) 
D.  Garrofa  ¡Sublime! 
D.  Antón  ¡Monstruo! 

D.  Garrofa  ¡Soberbio! 

D.  Pancho     ¡Es  axò  un  invent  molt  gran! 
D.  Paco         Esto  no  ser  rès  encare; 

mi  SUS  ojeras  tapar  (ab  un  mocadò  li  tapa  els  ulls) 

y  mi  hacer  experimenta 
que  ser  muy  sensacional. 

D.  Paco  encén  ab  un  misto  un  tros  de  diari  mentres  diu  el  següent 
y  per  detrás  de  D.  Enric  li  acosta  la  flamarada  a  la  ma  que  li 
penja  a  un  costat  de  la  cadira.) 

yo  no  decirle  nada, 
a  mi  ponerse  al  detrás. 
y  verrán  còm  endevina 
lo  que  tenerr  en  la  ma. 
D.  Enric  (crit)  ¡Ay!  fòc. 

D.  Antón  ¡Brabo! 

D.  Garrofa  ¡Que  se  repita! 

(Tothom  torna  a  picar  de  peus  y  mans  aplaudisn) 
D.  Paco         No  poder  ser. 

(Pausa;  durant  ella  Dòn  Paco  treu  el  mocadó  dels  ulls  de  D.  En- 
ric y  '1  fa  axeòar  còm  si  fos  un  magnetizat.) 

D.  Enric  ¡M'  ha  cremat!  (bax  a  D.  Paco) 

Si  'm  torna  a  darme  martiri 

se  'n  vá  tot  al  botaban. 
D.  Paco         Calli  per  Deu,  Dòn  Enric.  03ax  a  D-  Enric) 

Calli. 

D.  Enric        ¡Se  'n  recordará!    (bàx  a  D.  Paco) 

D.  PACO  (Ab  vèu  alta  diu  el  següent,  després  de  fer  dar  una  vol- 
ta còm  si  dormis  a  Dòn  Enric  per  Y  escena  y  posantlo  devant 
de  Dòn  Pancho.) 

Otra  prueba  y  ya  concluyo: 

Responda  ¿quién  té  al  devant? 

Conteste  pronto;  lo  mando; 

yo  querrer. 
D.  Enric  ¡Un  animal! 

D.  Pancho     ¿Cá  disa?  axó  no  es  cierto. 

(Entra  ofès  y  assombrat) 

D.  Paco         Si  senyor,  bo  ha  endevinat; 
sòls  que  parla  còm  la  ciencia 
que  nos  tiene  a  tots  per  tais. 

(Varies  veus  de  bolsistes  criden  còm  a  n'  els  toros  ab  cantarella.) 

¡Que '1  despertin!  ¡Que '1  despertin! 
D.  Paco         Si  quieren  pronto  no  será. 

(D.  Paco  fa  una  reverència  a  la  reunió  y  luego  simula  despertar  a 
Dòn  Enric  trayentli  els  fluidos  magnètics;  acte  molt  còmic.) 

D.  Antón       Senyors  diguin  que  'Is  hi  sembla? 

D.  Pancho     ¡Magnífic! 

D.  Garrofa  ¡Piramidal! 

D.  Antón       ¿No  'Is  hi  sembla,  còm  a  mi, 

que  podríem  esplotár 

esclusivament  nosaltres 

al  Doctor  Mister  Pocfart? 

¿No  'Is  lii  sembla  que  seria 

una  gran  felicitat 

poder  fer  ús  de  les  pídores 

que'l  Doctor  ha  inventat 

y  axis  dormir  fins  el  dia 

en  que  '1  món  avuy  d'  enganys 

sigui  pe  'Is  invents  dels  sigles, 

totalment  regenerat? 

(Altre  vegada  aplausos  y  picaments  de  mans  y  moltes  veus  tornen 
a  cridar  còm  a  n'  els  toros  ab  cantarella.) 

¡Aprobado!  ¡Aprobado! 
D.  Pancho     ¡Canario!  la  meva  aldèya.  (axecantse  admirat) 

D.  ANTÓN     (S'  axeca  també  y  fingint  sorpresa  1'  abrasa.) 

D.  Antón       Me'n  alegro;  som  germans 
D.  Garrofa  Proposo  que  se  li  compri 

el  privilegi  al  instant 

d'^aquèstos  invents  tan  útils 

a  la  nostra  humanitat, 

els  quals  d'  aquesta  manera 

únics  serem  a  espí  otar; 

y  perquè  tots  els  presents 

en  disfrutèm  per  igual, 

també  vinc  a  proposarne, 

y  no  dubto  accepterán, 

qu'  una  Societat  es  formi 

per  accions,  pago  al  contat, 

les  quals  poden  repartirse 

entre  tots,  per  un  igual. 
D.  Antón       ¿S' accepta? 
¡"Moltas  veus)  ¡Si!  ¡Si!  ¡Aceptado! 

D.  Antón       Redacti  '1  pacte  social. 

'Axò  ho  diu  a  Dòn  Garrofa,  quise  posará  fer  còm  si  escribís  uns 
papers  que  se  haurà  tret  de  la  butxaca.) 

D.  Enric  (ya  despert)  Proposo  per  presidirnos 

a  Dòn  Pancho. 
Tots  ¡Acceptat! 

(D.  Antón  fa  sèurer  a  D.  Pancho  en  una  cadira  detrás  de  la  taula 
còm  si  fós  la  presidència.) 

D.  Pancho     Jó  per  tresorer  proposo 

al  Senyor.  yPer  D.  Antón) 

D.  ANTÓN  ¡Ja  ets  al  sac!  (bax  a  D.  Enric  y  altres) 

(alt)  Per  Secretari,  indiquin. 
D.  Enric        Si  à  vostès  no  'Is  hi  sab  mal 

el  mes  apte  es  Dòn  Garrofa. 
D.  Antón       ¿Están  conformes? 
D.  Enric  Es  clar. 

D.  Garrofa  Podeu  començà  a  lirmarne  (S' axeca) 

la  escriptura  social 
D.  Paco         Mi  ya  firma.  (Firma) 

D.  Enric  Jó  també.  (id) 

D.  Antón       Ara  jò;  ja  pòt  firmar  (id) 

vostè  Dòn  Pancho 

(Dòn  Antón  després  de  firmar  dona  la  ploma  a  D.  Pancho,  qui 
busca  per  ses  butxaques  les  ulleres,  que  no  troba,  y  al  últim 
firma  sense  elles.) 

D.  Pancho  No  trobo 

les  ulleres  eh  cap  part; 

escribo  muy  malamienta 

sense  elles.  (Firma) 

D.  Antón  ¡Oh!  Res  hi  fa; 

per  malament  que  ho  fagi... 
D.  Garrofa  ¡El  ximplet  còm  ha  firmat!  (bax  a  Paco  y  Enric) 
D.  Enric         ¡Ara  si  que  ha  vegut  oli!  (bax  a  Paco  y  Garrofa 


D.  Paco 


Enric 

Antón 

Com  riurem  ab  els  seus  rals! 

(bax  a  Enric  y  Garrofa) 
(Dòn  Pancho  s'  axeca  desde  la  presidència,  pega  un    còp  de   puny 
a  la  taula  y  ab  molta  gravetat  diu: 

D.  Pancho     Como  a  Presidenta  mando 
desde  luego  començar 
a  fer  proves  cuan  nosotros 
d'  èxa  invenció  tan  grant. 
¡Macani!  ¡ara  si  que'  us  trompa!  (bax  ab  altres) 

Accepto  ab  gUSt  el  seu  plan,      (a  Dòn  Pancho) 

Pero  avants  convé  que  'ns  digui  (a  D.  Paco  alt) 

si  m' hos  poden  fer  cap  dany. 

Mi  senyors,  no  tenerr  miedo 

ningún  dolor  sentirán, 

farant  una  soñamienta 

muy  dolsa 

¿Es  qué...?  ¡carám! 

Repito  no  tener  medio 

quant  despertin  111'  bo  dirant. 
D.  Garrofa  ¿Y  si  no  despertamos  nunca? 
D.  Antón       Serem  momios  dissecats. 

¿Es  que  si  acás...? 

Nada  temin. 

Casi  estic  esgarrifat. 

Axis  doncs,  ¿èxes  pudores 

las  podemos  ya  tomar? 

Hasta  mi  tomarna  una. 

Doñeas,  ja  las  pót  sacar,     (ab  solemnitat) 

(Son  molts  els  que  fan  rodona  a  la  taula  de  la  presidència  còm  si 
firmessin  la  escriptura;  dant  lloc  axis  als  següents  versos  apart 
entre  D.  Enric  y  D.  Paco  ) 

D.  Enric        (Pero  ¡Dòn  Paco!...)    (bax  a  Dòn  Paco) 

D.  PACO  (No  temi,    (bax  a  D.  Enric) 

que  sols  son  boles  de  pa,      (rápit) 

allá  dintre  les  bèm  fetes 

per  si  n'  arri  vés  el  cas, 

de  que  Dòn  Pancho,  el  ximple, 

tingués  pòr  de  sé  enganyat; 

yò  les  fèya,  y  Dòn  Garrofa 

un  xic  d'  òpi  ha  fet  comprar 

que  'm  posat  tot  en  una 

que  a  Dòn  Pancho  be  destinat.) 

(D.  Paco  ab  solemnitat  es  treu  una  capsèta  de  rapé  plena  de  bolè- 
tes  de  pa,  de  la  butxaca,  tots  allarguen  les  mans  per  pendren 
una,  y  ho  destorba  D.  Antón.   Després  'n  repartèx  una  a   cada 


D.  Paco 


D.  Enric 
D.  Paco 


D.  Enric 
D.  Paco 
D.  Enric 

D.  Antón 

D.  Paco 
D.  Pancho 

actor  el  metex  D.  Paco,  pero  no  se  les  inenjen,  fms  que  cantant 
tots  a  la  una  fant  tC/òc»  ab  la  llenga.) 

Moltas  veus  ¡A  mi!  ¡a  mi! 

D.  Antón  Ja  veurán;  . 

ell  metex  que  les  en  tregui; 

continuin  assentats. 

Cant.  —  Nú  ni.  4. 

D.  Paco  ¡Atención  ¡molta  atención! 

que  ja  comincha  la  operación. 
Coro  Silenci  doncs;  silenci  pues; 

vinga  la  pildora  del  grand  secret. 
D.  Antón  Antes  de  péndrela,  prego  a  vostès 

dèm  el  despido  al  Univers. 

COBLA   PRIMERA 

D.  Garrofa  Adiós  Siglo  diez  y  nueve 

de  les  llums  y  dels  invents, 

nuestro  ¡adiosl  le  damos  todos 

per  no  vèuret  ja  may  mes. 
CORO  Somos  todos  accionistas 

d'  èx  invent  marravellós, 

dormirem  sòls  una  estona 

solsament  un  sigle  ò  dos. 

COBLA  SEGONA 

D.  Garrofa  Antes  n'  era  nostre  patria 

el  pais  del  retrocés, 

més  avuy  ab  tants  progressos 

ningú  troba  que  anem  bé, 
CORO  Somos  todos  accionistas...  etc.  etc. 

COBLA  TERCERA 

D.  Garrofa  Que  se  'n  perd,  diu  un  adági, 

cada  bugada  un  Uançòl, 

el  metex  vé  sucsehintne 

al  sofert  poble  espanyol. 
Coro  Somos  todos  accionistas...  etc.  etc. 


COBLA  QUARTA 

D.  Garrofa  Si  tenia  sòls  cent  duros 

pujaria  dalt  d'un  tren, 
cap  a  Roma  a  veure  1  Papa 

y  a  Venècia  falta  gent. 
CORO  Somos  todos  accionistas...  etc.  etc. 

COBLA  QUARTA  (bis) 

D.  Garrofa  Set  plagues  vá  tindré  Egipte 

còm  a  cástic  del  Etern, 
més  no  vá  tenir  còm  naltres 
èxa  pesta  de  gobèrn. 

Tots  Somos  todos  accionistas...  etc.  etc. 

COBLA  QUINTA 

D.  Garrofa  Diu  1'  autor  que  'Is  dona  gràcies 

y  els  soluda  carinyós, 
que  '1  seu  còr  ab  vostès  dexa 
y  a  sa  casa  hi  torna  '1  eos. 

Coro  Somos  todos  accionistas 

d'  èx  invent  maravellós...  etc.  etc. 

D.  Paco  La  caxa  de  les  pudores; 

aqui  tenerlas  ya. 

Tots  ¡Adiós!  ja  arriba  1'  hora, 

1'  instant  tan  esperat. 
Adiós  y  buenas  noches 
¡quin  goig  al  despertar! 


D.  Paco  (Recitat)    |A  la  una!...  ¡  ales  dugués!... 

|a  les...  trèsl 
Tots  ¡Cloc! 

(Tots  al  fer  (Cloc)  ab  la  llenga  y  paladar,  deuran  simular  que  's 
menjen  la  pildora  ab  grand  solemnitat  y  èxtasis,  el  piano  ò  or- 
questa, per  fer  mès  efecte  farà  un  grand  terretrèmol  ò  una  es- 
cala.) 

Ja  sento  'n  mi  grand  frisança, 

molta  galbana;  no  sé  '1  que  tinc. 

No  feu  soroll,  que  jò  ja  m'  adormo, 

els  ulls  se  'm  tanquen,  jò  vull  dormir, 

jò  vull...  dormir;  jò  vull...  dormir. 

Calleu;  veniu  aqui.  (s1  axecan  tots  y  miran) 

Ja  s'  ha  adormit  al  fi.  (si  s'  ha  dormit  D.  Pancho) 


Tots 


D.  Garrofa 
Còro 


D.  Garrofa  ¡Viva  la  gresca!  (Ballant  d'  alegria) 

Tots  ¡Viva  la  broma!   (id) 

D.  Garrofa  |Quin  còp  de  teles! 
Tots  ¡Viva  la  Bolsa! 

D.  Garrofa  ¡Viva  '1  salero  del  meu  talent! 

Tots  I  Viva  'n  Garrofa! 

D.  Pancho  (estornuda  adormit)  [Ecxèm!  ¡Ecxèm! 

(Ràpidament  tots  s'assenten,  y  fan  l'adormit  cantant  pero  vigilant 
a  D.  Pancho). 

Tots  ¡Ay'  Els  ulls  se  'm  tanquen 

jò  vull  dormir;  jò  vull...  dormir, 
dor...  mir. 

D.  Enric  ¡Ara  si  que  s'  ha  adormit! 

Axò  deurà  dirho  després  d'  axecarse  y  haber  anat  de  puntètas  a 
ficar  una  palla  ò  un  paper  al  nas  de  D.  Pancho,  que  deurà  con- 
tinuar immòvil  adormit.  Tots  s'  axecan  y  brincan  de  alegria.) 

D.  Garrofa  ¡Viva  la  gresca! 

Tots  ¡Viva  la  broma! 

D.  Garrofa  ¡Quin  còp  de  teles! 

Tots  ¡Viva  la  Bolsa! 

D.  Garrofa  ¡Viva  '1  salero  y  el  bòn  humor! 

Tots  ¡Viva  'n  Garrofal 

Cqnserge  (crit firt  solemne)  ¡|Un  inspector!! 

(Tots  quedan  espantats) 
(Cuadro^ 

ESCENA  ÚLTIMA 

(Dits  y  un  Inspector  de  policia,  que  aparexerá  per  la  porta  del 
fondo,  acompanyat  de  guàrdies  ò  policies;  part  d'  ells  quedarán 
guardant  la  porta  y  els  altres  entrarán  en  escena  ab  cordes  per 
lligar  als  bolsistes,  mènos  a  D.  Pancho  que  continuará  dormint 
en  la  cadira.) 

Declamat 

INSPECTOR    fAb  molta  gravetat  è  intenció. ,) 

Senyors,  la  seva  alegria 
interromp  a  mon  pesar; 
es  mon  debèr  y  espero 
que  per  axò  'm  dispensaran. 

(Solemne) 

¡Senyors,  en  nom  de  la  Lley 

quedan  presos! 
D.  Enric  (plorantj  ¡Fins  lligats! 

¡Ja  ho  veu  ara  Senyor  Paco! 

¡si  hagués  cregut  a  n'  al  cranc! 
D.  Antón  ('fent  l' home,!  ¿Però  de  què  se  'ns  acusa? 

¿Digui?  que  si  es  pòt  tapar     fbax,  cambi  tò; 

per  dinés  no  cal  qu'  estigui. 
Inspfctor     ¡Quin  atreviment  tan  grand! 

el  seu  cástic  será  horrible. 
D.  Enric        ¡Ay!  Deu  meu,  ja  'm  veig  al  pal. 
D.  Garrofa  Som  bolsistes  muy  honrados 

y  miri  molt  lo  que  fa. 
D.  Paco         ¿Per  ventura  som  culpables 

d' algun  fet  molt  criminal? 
Inspector     Callin  y  baxin  el  front 

sent  de  la  Lley  al  devant; 

els  mils  duros  qu' atesoren 

adquirits,  còm  Deu  ho  sap, 

al  devant  de  la  justícia 

per  salva'ls  no  servirant. 

Queden  presos  per  sé  autors        (solemne) 

de  rebelió  y  atentat 

a  la  forma  de  Govern 

que'ns  regèx. 
Tots  ;Ay!  ¡ay!  ¡ay! 

(Pausa  lleugera   y   després   preparant  el   quadro   final   l' Inspector 
dirá  el  següent  ab  reticència  y  força). 

Inspector     Vostès  eren  la  ma  oculta 
d' hont  sortien  els  caudals 
per  pagar  a  quatre  ximples 
que  la  pell  van  arriscar, 
enlluernantlos  ab  lemes 
y  discursos  retumbants 
plens  de  mentides  y  farses 
ab  color  de  llibertat 
y  d'igualtat  impossible 
pux  jamay  1'  han  professat, 
pero  que  al  poble  prediquen 
per  poderlo  esplotar. 
Vostès,  còm  còr  no  tenen 
y  sòls  pensen  ab  fer  rals, 
no  'Is  importa  de  la  Patria 
ni  'Is  gemecs,  ni  '1  malestar; 
lo  seu  dogma  son  els  quartos, 
inviolable  y  sagrat; 
re'ls  hi  fa  que'l  mon  s'enfonsi 
si  ab  axò  ne  guanyan  rals. 
Son  l' egoisme  y  l' usura 
ab  consorxi  marital, 
per  vostès  còm  ab  rès  creuen, 
es  sé  un  ximple  l' ésser  honrat, 
y  son  llanuts  els  que  resen 

y  que  a  na  1'  Iglesia  van, 
y  üns  a  Deu  escarnèxen 
pux  no  hi  han  cregut  jamay, 
mes,  me  penso  que  desà"  ara 
ab  èx  cástic,  hi  creuran. 

A  sigut  un  còp  de  teles 
qu'he  donat  en  èx  Parany; 
vostès  servien  de  muntas 
o  millor  dit  de  reclams 

(Senyalant  a  D.  Pancho) 

per  ferne  caure  infelissos 
dexantlos  esplumisats; 
mès  avuy  la  Lley  cassaba 
y  les  teles  n'ha  girat 
y  a  n'  al  caure  la  barrella 
a  tots  vostès  ha  axafat. 

(Dirigintse  al  públic). 

¡Oh!  Públic  amic,  recordat 
no  dona  felicitat 
la  riquesa,  si  no  porta 
del  Altíssim  la  senyal. 

